Paterna signa el protocol de cessió a la Generalitat dels terrenys del nou Hospital Arnau de Vilanova
24/05/2023

# Paterna signa el protocol de cessió a la Generalitat dels terrenys del nou Hospital Arnau de Vilanova

[![Paterna signa el protocol de cessió a la Generalitat dels terrenys del nou Hospital Arnau de Vilanova](/images/noticias/2023/5/8825/8825_lg.jpg)](/images/noticias/2023/5/8825/8825_lg.jpg)

24.05.2023

*   El document subscrit també recull el desenvolupament urbanístic de la Pineda, el primer eco-barri d'Espanya que es construirà a Paterna i que posicionarà a la ciutat com a exemple d'un urbanisme sostenible, ordenat, saludable i resilient a nivell nacional i internacional.
*   La cessió anticipada dels terrenys on es construirà el nou complex sanitari es produeix a penes dos mesos després que el President Ximo Puig anunciara que el nou Arnau estarà a Paterna i a penes 4 setmanes després que el Consell declarara d'interés públic i general la construcció d'aquesta infraestructura sanitària.

L'Ajuntament de Paterna i la mercantil Zubi Cities, S.L., el propietari de la qual és Iker Marcaide, han signat hui un protocol per a formalitzar la cessió anticipada a la Generalitat Valenciana de la parcel·la de sòl dotacional sanitari on s'emplaçarà el nou Hospital Arnau de Vilanova.

Aquesta pastilla de terreny, de 50.409 m², és la parcel·la de sòl per a dotacions públiques que la mercantil propietària del terreny té l'obligació legal de cedir a l'Ajuntament per a poder desenvolupar urbanísticament el Barri La Pineda.

El Barri La Pineda, el desenvolupament urbanístic de la qual també contempla el protocol, és el primer eco-barri d'Espanya que es construirà a Paterna i que posicionarà a la ciutat com a exemple d'un urbanisme sostenible, saludable i resilient a nivell nacional i internacional.

Amb l'acord subscrit, totes dues parts tracten d'agilitzar l'arribada del nou complex sanitari a Paterna, declarat d'interés públic i general pel Consell presidit per Ximo Puig el passat 14 d'abril, així com l'inici de tota la tramitació necessària per a fer possible com més prompte millor l'inici de les seues obres de construcció.

El desenvolupament urbanístic d'aquest sector també contempla la millora de la connectivitat del barri de Lloma Llarga amb la Ciutat Esportiva Municipal i amb Carrefour.

El nou Hospital Arnau de Vilanova de Paterna, anunciat pel President de les Generalitat Valenciana, Ximo Puig el passat 23 de març, suposarà una inversió de 208,5 milions d'euros, serà tres vegades més gran que l'hospital actual, tindrà un 50% més de llits, un 33% més de quiròfans, el doble de consultes externes, 3 vegades més places d'hospital de dia i 1.266 places d'aparcament, enfront de les a penes 100 que compta l'actual hospital.

Situat al costat de la CV-31 i la CV-365, la nova infraestructura s'alçarà en una parcel·la de 50.409 metres quadrats, la qual cosa suposa tres vegades més extensa que el solar en el qual es troba l'hospital actual, passant dels 35.559 m² de superfície construïda actuals a un total de 111.675 metres quadrats.